《大涤洞天留题》
宋代·林迪

暇日来游九锁山，登龙踞虎恣跻攀。
方瞳皓豁小天下，仙隐清越非人间。
秘籍琼科辉映簇，白云朱鹤镇长闲。
洞中丹灶开还未，顾觅刀圭驻瘠颜。

作者简介：兴化军莆田人，字吉夫。哲宗绍圣元年进士。为福州左司理，差知龙溪县，平易近民，有循吏风，县人诸台府请留之，因任九年。蔡京尝欲与之交，为所拒，操行甚为乡人所推重。著有诗文百余卷。